ኢሳት በተደጋጋሚ ለአፈና ጥቃት በተጋለጠበት ጊዜ ለህዝብ በግልጽ ቃል የገባው አንድ መሰረታዊ ጉዳይ አለ፣ ዛሬም እንደገና ይህንኑ ቃሉን ያድሳል። ይኸውም ኢሳት ሚዛናዊ፣ እውነተኛና ተዓማኒ የመረጃ ምንጭ በመሆን የኢትዮጵያ ህዝብ ለነጻነት፣ ለእኩልነትና ለዴሞክራሲ ለሚያደርገው ትግል የራሱን አስተዋጽዖ ማድረግ ነው። ይህንንም ቃሉን ተግባራዊ ለማድረግ ማንኛውንም ዓይነት አፈና በመቋቋም ወደ ኢትዮጵያ ሕዝብ ለመድረስ የተለያዩ አማራጮችን እንደሚከተል ባሳወቀው መሰረት እነሆ ዕለታዊ የአጭር ሞገድ ሬዲዮ ጀምሯል። በኢትዮጵያ እና በአካባቢው ሀገራት የሚገኙ ኢትዮጵያውን ዘውትር ከምሽቱ 2 ሰዓት እስከ 3 ሰዓት በአጭር ሞገድ (SHORT WAVE) በ15370 khz 19 MB የኢሳትን ሬዲዮ ማድመጥ ይችላሉ።
